Prins George raak ouboet in April 2015 | SARIE
Prins George raak ouboet in April 2015	deur SARIE.com-span
William en Kate se tweede kind gaan na verwagting in April 2015 hier wees, berig Hello!. Clarence House het dié nuus vandag bevestig. Die koninklike woordvoerder het ook gesê dat Kate steeds aan erge oggendnaarheid ly, maar dat daar al beterskap is.
Soos met haar eerste swangerskap ly Kate aan hyperemesis gravidarum, ’n toestand van erge oggendnaarheid wat omtrent 3% van swanger vroue tref. (bron: www.babycentre.co.uk). Lees HIER wat sê ’n Johannesburgse ginekoloog hieroor. FOTO: Gallo Images / Getty Images
Dié aankondiging beteken dat Kate verby die 12-week-merk is. Na verwagting sal sy môre saam met haar man die president van Singapoer en sy gade namens die koningin ontmoet. Kate wou al voorheen haar amptelike take weer opneem, maar die oggendnaarheid het dit nie moontlik gemaak nie.
Kate gaan ook môre in haar hoedanigheid as beskermheer van die Natural History Museum die prys aan die Buitelewe-fotograaf van die Jaar oorhandig – ons wonder of daar al ’n klein baba-maag te bespeur gaan wees …
Swanger Kate word deur dokters behandel
Gaan Kate nou dié streng dieet volg?
VIDEO: Kate speel krieket in haksoene
Kate se mooiste swangerskapuitrustings